Document ID: 32002R1472

Komisjoni määrus (EÜ) nr 1472/2002,
13. august 2002,
millega muudetakse määrust (EÜ) nr 174/1999, millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud komisjoni määrusega (EÜ) nr 509/2002, [2] eriti selle artikli 26 lõiget 3 ja artikli 31 lõiget 14,
ning arvestades järgmist:
(1) Nõukogu 29. juuli 2002. aasta määruses (EÜ) nr 1408/2002, millega kehtestatakse teatavatele põllumajandustoodetele soodustused ühenduse tariifikvootide kujul ja sätestatakse autonoomse üleminekumeetmena Ungariga sõlmitud Euroopa lepinguga ettenähtud teatavate põllumajandussoodustuste kohandamine, [3] kehtestatakse soodustused vastastikuste tariifikvootide kujul, millega kaasneb ühenduse toetuse kaotamine teatavate toodete puhul. Selleks, et vältida selle riigiga kaubavahetuse häirimist ja tagada, et sellesse riiki eksporditakse üksnes tooted, mille puhul ei ole antud toetust, tuleks võimalikult kiiresti koostada erikord litsentside väljaandmiseks selle riigi puhul. Selleks tuleks, täiendades komisjoni määruse (EÜ) nr 174/1999 [4] (viimati muudetud määrusega (EÜ) nr 1368/2002 [5]) VIII lisa, laiendada Ungarile määruse (EÜ) nr 174/1999 artikli 20b alusel kohaldatavaid sätteid ning komisjoni 26. juuli 2002. aasta määrust (EÜ) nr 1369/2002, millega kehtestatakse erand nõukogu määruse (EÜ) nr 1255/1999 artikli 31 lõikest 10 seoses sihtkohta jõudmise tõendamisega diferentseeritud toetuste korral ning sätestatakse teatavate piimatoodete eksporditoetuse alammäära üksikasjalikud rakenduseeskirjad [6].
(2) Määruse (EÜ) nr 174/1999 artiklis 6 on sätestatud ekspordilitsentside kehtivusaeg. Antud soodustustele vastamiseks tuleks kehtestada sätted litsentside kehtivusaja piiramise, nende tühistamise ja esitatud tagatiste vabastamise kohta.
(3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 174/1999 VIII lisa asendatakse käesoleva määruse lisaga.
Artikkel 2
Määruse (EÜ) nr 174/1999 VIII lisas loetletud toodete litsentsid, mis on välja antud enne käesoleva määruse jõustumise kuupäeva ning mille kehtivusaeg lõpeb pärast 31. juulit 2002 ning mille lahtrisse 7 on märgitud Ungari, tühistatakse huvitatud osapoole nõudmisel ning tagatised vabastatakse võrdeliselt kasutamata kogustega.
Artikkel 3
Käesolev määrus jõustub järgmisel päeval pärast Euroopa Ühenduste Teatajas avaldamist.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. august 2002

Labels: 3
18
17